Diari Oficial de la Generalitat Valenciana


Sumari del DOGV 4873, del 29-10-2004 (2004/10828)

Informació pública de la convocatòria per a la provisió en propietat, mitjançant concurs oposició, de dos places d'operari de manteniment de servicis múltiples, vacants en la plantilla de personal laboral fix del Patronat Municipal d'Esports d'este Ajuntament, pertanyents a l'escala d'administració especial, subescala servicis especials, classe comeses especials, enquadrades en el grup E.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4873

Data del DOGV
:   29-10-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/10296


Data del document
:   22-09-2004

Organisme emissor
:   Ajuntament de Castelló de la Plana

Tipus de document
:   Convocatòria

Descriptors 

:   * Castelló de la Plana
    * administració local
    * personal de serveis
    * concurs administratiu

Informació pública de la convocatòria per a la provisió en propietat, mitjançant concurs oposició, de dos places d'operari de manteniment de servicis múltiples, vacants en la plantilla de personal laboral fix del Patronat Municipal d'Esports d'este Ajuntament, pertanyents a l'escala d'administració especial, subescala servicis especials, classe comeses especials, enquadrades en el grup E. [2004/A10781]
  
La Junta de Govern Local, en sessió celebrada el dia 11 de juny de 2004, va adoptar entre altres l'acord de convocar, per a la seua provisió en propietat, dos places d'operari de manteniment de servicis múltiples, de conformitat amb l'oferta d'ocupació pública per a l'exercici 2003 i 2004 del Patronat Municipal d'Esports d'este Ajuntament.
  
Nombre de places: dos places, reservades a persones amb una minusvalidesa igual o superior al 33 %.
  
Els interessats hauran de presentar, junt amb la seua sol·licitud d'admissió al procés selectiu i justificant de l'abonament dels drets d'examen:
  
- Certificat de minusvalidesa, acreditatiu del grau reconegut, expedit per la Conselleria de Benestar Social.
  
- Certificat d'aptitud per a l'exercici del lloc de treball objecte de la convocatòria, expedit per la Conselleria de Benestar Social.
  
Forma de selecció: concurs oposició.
  
Bases: regiran les publicades integres en el Butlletí Oficial de la Província número 85 de data 15 de juliol de 2004.
  
Drets d'examen: 12,00 euros (compte denominació: Oposicions i concursos Ajuntament de Castelló de la Plana, entitat Bancaixa, número 2077 0580 42 5265164089).
  
Ordre d'actuació: l'ordre d'actuació dels opositors s'iniciarà pel primer dels quals el primer cognom del qual comence per la lletra B, segons allò que s'ha establit en la resolució de la Conselleria de Justícia i Administracions Públiques, i continuarà per ordre alfabètic.
  
Participants: els qui desitgen participar en les corresponents proves selectives hauran de sol·licitar-ho mitjançant el model general d'instància, dirigida a l'alcalde, a la Secretaria d'este Ajuntament (Registre General), i hauran d'adjuntar resguard justificatiu d'haver pagat els drets d'examen. Si el pagament es va efectuar mitjançant gir postal o telegràfic es consignarà el número de gir.
  
Per a ser admesos i prendre part en les proves selectives, a més de les seues circumstàncies personals, els sol·licitants hauran de manifestar en les instàncies que reunixen tots i cada un dels requisits exigits, referits sempre a la data d'expiració del termini assenyalat per a la presentació d'instàncies.
  
Termini: el termini de presentació de sol·licituds serà de 20 dies naturals comptats a partir del dia següent al de la publicació d'este anunci en el Boletín Oficial del Estado.
  
Els successius anuncis es publicaran en el Butlletí Oficial de la Província de Castelló i al tauler d'anuncis d'este Ajuntament, d'acord amb la legislació aplicable.